Az innováció, a kultúra és a fenntarthatóság témaköreiben keresik az „Év Divatipari Felfedezettjét”

A Magyar Divat & Design Ügynökség működésének egyik fontos stratégiai pillére a szakképzésfejlesztés támogatása, amellyel a kreatívipari oktatás színvonalának magasabb szintre emelésére törekszik. Az Ügynökség Divatipari Szakképzésfejlesztést Támogató Programjának célja, hogy visszaállítsa az iparág presztízsét, utánpótlást biztosítva az ágazatnak. A tavalyi év sikerei után az MDDÜ idén a Startup Campus együttműködésben emeli újabb szintre a programot. Az Ügynökség stratégiai partnerként csatlakozik az InnoGEN Ifjúsági Programhoz, amelynek középpontjában a fiatalok tehetséggondozása, a jövő generációjának inspirálása és kreativitásának fejlesztése áll. A közösségépítésen túl elindul a “Az Év Felfedezettje” kampány is, melynek része „Az Év Divatipari Felfedezettje” pályázati felhívás.